
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 305 


22 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση χρησιμοποίησης υπαλλήλων της Γ.Γ.ΕΣΥΕ 
για την επεξεργασία των δεδομένων του Ζ' Κύμα¬ 
τος της Κοινοτικής Έρευνας επί του Εισοδήματος 
και των Συνθηκών Διαβίωσης των Νοικοκυριών, πέ¬ 
ραν του κανονικού και του συνήθους υπερωριακού 
ωραρίου εργασίας των Δημοσίων Υπηρεσιών και 
καθορισμός αμοιβής τους. 1 

Καθορισμός αποζημίωσης των τακτικών μελών, ανα¬ 
πληρωματικών μελών, του Προέδρου και του ανα¬ 
πληρωτή του των ΣΧΟΠ ανά Νομό και Επαρχείο του 


Υπουργείου Αιγαίου. 2 

Παράταση προθεσμιών υποβολής δηλώσεων και κα¬ 
ταβολής των οφειλόμενων φόρων για τη ΙΘ ΔΟΥ 
Αθηνών λόγω μεταστέγασής της σε νέο κτίριο. 3 

Εκδιδόμενα φορολογικά στοιχεία για τις αμοιβές προ¬ 
σώπων, που διαμεσολαβούν στην πώληση μερι¬ 
δίων αμοιβαίων κεφαλαίων. 4 

Έγκριση απασχόλησης προς συμπλήρωση του κανο¬ 
νικού ωραρίου, υπαλλήλων του Ταμείου Παρακα¬ 
ταθηκών και Δανείων (Τ.Π. & Δ.). 5 

Καθιέρωση υπερωριακής εργασίας για οκτώ (8) υπαλ¬ 
λήλους με σχέση εργασίας Ι.Δ. αορίστου χρόνου 
του Εθνικού Τυπογραφείου. 6 


Τροποποίηση και συμπλήρωση της 1082132/1097/ 
Α0006/21.9.2000 απόφασης του Υπουργού Οικο¬ 
νομικών περί σύστασης και συγκρότησης Ειδικής 
Επιτροπής στο Υπουργείο Οικονομικών, για τη με¬ 
λέτη και σύνταξη σχεδίου νόμου του Κώδικα Εθνι¬ 
κών Κληροδοτημάτων (παρ. 14 του άρθρου 27 του 


Ν. 2166/93-ΦΕΚ137Α). 7 

Τροποποίηση του κανονισμού ανάθεσης και εκπόνη¬ 
σης μελετών και ανάθεσης και εκτέλεσης έργων 
της Εταιρείας με την επωνυμία «ΕΓΝΑΤΙΑ ΟΔΟΣ 
ΑΈ.». 8 

Αύξηση των συντάξεων των συνταξιούχων του Ταμεί¬ 
ου Ασφάλισης Προσωπικού της Ασφαλιστικής 
Εταιρείας «Η ΕΘΝΙΚΗ», για το έτος 2001 . 9 


ΑΠΟΦΑΣΕΙ Σ 

Αριθ. 2/11365/0022 (1) 

Έγκριση χρησιμοποίησης υπαλλήλων της Γ.Γ.ΕΣΥΕ για 
την επεξεργασία των δεδομένων του Ζ' Κύματος της 
Κοινοτικής Έρευνας επίτου Εισοδήματος και των Συν¬ 
θηκών Διαβίωσης των Νοικοκυριών, πέραντου κανονι¬ 
κού και του συνήθους υπερωριακού ωραρίου εργα¬ 
σίας των Δημοσίων Υπηρεσιών και καθορισμός αμοι¬ 
βής τους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ», του 
Π.Δ. 1143/80 «περί Οργανισμού της Γ.Γ. ΕΣΥΕ καιτου Π.Δ. 
226/2000 «Οργανισμός Γ.Γ. ΕΣΥΕ», 

β. του Ν. 1558/85 «Κυβέρνηση και Κυβερνητικά Όργα¬ 
να» καιτου Ν. 2081/92, 

γ. του άρθρου 9 (παρ. 4 και 6) του Ν. 2392/96 «Πρόσβα¬ 
ση της Γ.Γ.ΕΣΥΕ σε διοικητικές πηγές κ.λπ.». 

δ. του άρθρου 22 του Ν. 2362/95 «περί Δημοσίου Λογι¬ 
στικού», 

ε.του άρθρου 40 του Ν. 849/78 «περί παροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας», όπως συμπληρώθηκε με το άρθρο 8 
του Ν. 2129/93 με θέμα «Αύξηση συντάξεων και άλλες δια¬ 
τάξεις», 

στ. Το άρθρο 19του Ν. 2470/97. 

2. Την 11659/Γ-313/8.8.2000 κοινή υπουργική απόφαση 
με θέμα «Ανάθεση, έγκριση και προκήρυξη διενέργειας 
του Ζ’ Κύματος της Κοινοτικής Έρευνας επίτου Εισοδή¬ 
ματος και των Συνθηκών Διαβίωσης των Νοικοκυριών της 
Χώρας» και την υπ’ αριθμ. 1368/Γ-806/00/85.215/ 
30.1.2001 τροποποιητική απόφαση αυτής. 

3. Το 9364014 συμβόλαιο μεταξύ της Γ.Γ. ΕΣΥΕ και της 
ΕυΗΟδΤΑΤ. 

4. Την 1039386/441/Α0006/21.4.2000 απόφαση του 
Υπουργού Οικονομικών με θέμα Ανάθεση αρμοδιοτήτωντου 
Υπουργού Οικονομικών στους Υφυπουργούς Οικονομικών». 

5. Το γεγονός ότι, από τις διατάξεις της απόφασης αυ¬ 
τής προκαλείται δαπάνη ύψους δύο εκατομμυρίων εξα- 

κοσίων χιλιάδων (2.600.000) δρχ. που θα βαρύνει τις πι¬ 
στώσεις του τακτικού προϋπολογισμού της Γ.Γ.ΕΣΥΕ, 
ΚΑΕ 5354 του ειδικού φορέα 13-610 για το οικονομικό 
έτος 2001. 

6. Το γεγονός ότι, η παραπάνω δαπάνη θα καλυφθεί εξ 
ολοκλήρου από εμβάσματα της Ε.Ε. τα οποία θα σταλούν 
σε λογαριασμό της Γ.Γ. ΕΣΥΕ στην Τράπεζα της Ελλάδος, 
σύμφωνα με την κοινή απόφαση των Υπουργών Συντονι¬ 
σμού και Οικονομικών 9611/3860/3.4.80 με θέμα «Εμφά¬ 
νιση δοσοληψιών του Ελληνικού Δημοσίου μετά των Ευ¬ 
ρωπαϊκών Κοινοτήτων» και μέσω του Υπολόγου Συμψηφι¬ 
σμού θα εγγραφούν στον Προϋπολογισμό της Γ.Γ.ΕΣΥΕ 
(ειδ. φορέας 13-610 και ΚΑΕ 5354). 

7. Σχετική εισήγηση της Δ/νσης Πληθυσμού και Αγοράς 
Εργασίας, αποφασίζουμε: 

1. Εγκρίνουμε τη χρησιμοποίηση δέκα (10) υπαλλήλων 
της Γ.Γ.ΕΣΥΕ οι οποίοι θα απασχοληθούν πέραν του κα¬ 
νονικού και του συνήθους υπερωριακού ωραρίου εργα¬ 
σίας των Δημοσίων Υπηρεσιών με την επεξεργασία των 
δεδομένων του Ζ’ Κύματος της Κοινοτικής έρευνας επί 
του Εισοδήματος και των Συνθηκών Διαβίωσης των Νοι¬ 
κοκυριών, κατά το χρονικό διάστημα από 1ης Ιανουάριου 
μέχρι 31ης Μαρτίου 2001. 

2. Καθορίζουμε την αμοιβή των παραπάνω υπαλλήλων 
ως εξής: 

10 υπάλληλοι χ 260.000 = 2.600.000 δρχ. 

Προϋπόθεση για την καταβολή της παραπάνω αμοιβής 
στους υπαλλήλους της Γ.Γ.ΕΣΥΕ θα είναι η επεξεργασία 
των δεδομένων της έρευνας σε υπολογιστές. 

3. Η παραπάνω δαπάνη που ανέρχεται στο ποσό των 
δύο εκατομμυρίων εξακοσίωνχιλιάδων (2.600.000) δραχ¬ 
μών θα βαρύνει τις πιστώσεις του τακτικού προϋπολογι¬ 
σμού εξόδων του ΥΠΕΘΟ (Γ.Γ.ΕΣΥΕ) οικονομικού έτους 
2001, ΚΑΕ 5354 , ειδικού φορέα 13-610. 

4. Ο ορισμός των υπαλλήλων της Γ.Γ.ΕΣΥΕ γίνεται με 
απόφαση του Γενικού Γραμματέα ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-♦- 

Αριθ. 2/15061/0022 (2) 

Καθορισμός αποζημίωσης των τακτικών μελών, αναπλη¬ 
ρωματικών μελών, του Προέδρου και του αναπληρω¬ 
τή του των ΣΧΟΠ ανά Νομό και Επαρχείο του Υπουρ¬ 
γείου Αιγαίου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΑΙΓΑΙΟΥ 

Έχοντας υπόψη: 

1.Τις διατάξεις: 

α) Τηςπαρ. 8του άρθρου 4του Π.Δ. 327/1998 «Σύστα¬ 
ση Συμβουλίου Χωροταξίας Οικισμού και Περιβάλλοντος 
(ΣΧΟΠ) και Συμβουλίου Μελετών (Σ.Μ.) στο Υπουργείο 
Αιγαίου» (ΦΕΚ 221 Α729.8.1998), όπως αντικαταστάθηκε 
με το άρθρο 1 του Π.Δ. 47/2001 (ΦΕΚ 33/Α/22.2.2001) 
«Τροποποίηση - Συμπλήρωση του Π.Δ. 327/ 1998» (ΦΕΚ 
221 Α71998). 


β) Του άρθρου 19 του Ν. 2470/1977 «Αναμόρφωση Μι¬ 
σθολογίου του προσωπικού της Δημόσιας Διοίκησης και 
άλλες συναφείς διατάξεις» (ΦΕΚ 40 Α'). 

γ) Του Π.Δ. 326/ 2000 «Συμπλήρωση του Π.Δ. 1/1986 
περί του καθορισμού αρμοδιοτήτων του Υπουργείου Αι¬ 
γαίου» (ΦΕΚ 267 Α78.12.2000). 

δ) Του Π.Δ. 1/1986 «Περί του καθορισμού αρμοδιοτή¬ 
των του Υπουργείου Αιγαίου» (ΦΕΚ ΙΑ'), όπως ισχύει. 

ε) Του Π.Δ. 359/ 1986 «Οργανισμός Υπουργείου Αιγαί¬ 
ου» (ΦΕΚ 158 Α'), όπως ισχύει. 

στ) Των άρθρων 13, 14 και 15 του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45 Α'). 

ζ) Την υπ’ αριθμ. πρωτ. ΥΑΔΔΟ/Φ. 101.22/4724/8.5.2000 
«Τροποποίηση απόφασης μεταβίβασης αρμοδιοτήτων 
του Υπουργού Αιγαίου» (ΦΕΚ 651 Β7 22.5.2000). 

η) Την αριθμ. πρωτ. 1039386/441/Α006/2000 (ΦΕΚ 
571Β721.4.2000) κοινή απόφαση του Πρωθυπουργού και 
του Υπουργού Οικονομικών σχετικά με την ανάθεση αρ¬ 
μοδιοτήτων στους Υφυπουργούς Οικονομικών. 

θ) Του άρθρου 29 Α'του Ν. 1558/1985 «Κυβέρνηση και 
Κυβερνητικά Όργανα», όπως αυτό προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα¬ 
τικόν και άλλες διατάξεις» (ΦΕΚ 154Α') και τροποποιήθηκε 
μετηνπαρ. 2 ατού άρθρου 1 του Ν. 2469/1997. 

2. Το γεγονός ότι από τις διατάξεις της παρούσης προ- 
καλείται δαπάνη εις βάρος του τακτικού προϋπολογισμού 
για το τρέχον έτος ύψους 14.000.000 δρχ. και τα επόμενα 
οικονομικά έτη ύψους 16.800.000 δρχ. το έτος, η οποία θα 
καλυφθεί από τον ΚΑΕ 0515 «Αποζημίωση ή έξοδα κίνησης 
για συμμετοχή σε συμβούλια και ειδικά συνεργεία ελέγχου 
(περιλαμβάνονται και ιδιώτες)» του τακτικού προϋπολογι¬ 
σμού του Υπουργείου Αιγαίου., αποφασίζουμε: 

Καθορίζουμε την αποζημίωση τωντακτικών μελών, ανα¬ 
πληρωματικών μελών, του Προέδρου και του αναπληρω¬ 
τή του των ΣΧΟΠ ανά Νομό και Επαρχείο του Υπουργείου 
Αιγαίου σε 10.000 δρχ. ανά συνεδρίαση. 

Τα ΣΧΟΠ ανά Νομό και Επαρχείο του Υπουργείου Αι¬ 
γαίου συνεδριάζουν τέσσερις φορές κατά ανώτατο όριο 
το μήνα. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2001 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΙΓΑΙΟΥ 

ΓΕΩΡΓ. ΔΡΥΣ Ν. ΣΗΦΟΥΝΑΚΗΣ 

-♦- 

Αριθ. 1024857/911/137/ΑΟ014 ΠΟΑ: 1060 ( 3 ) 

Παράταση προθεσμιών υποβολής δηλώσεων και καταβο¬ 
λής των οφειλόμενων φόρων για τη ΙΘ ΔΟΥ Αθηνών 
λόγω μεταστέγασής της σε νέο κτίριο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 

2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του Ν. 2859/2000 όπως ισχύ¬ 
ουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξεις του Ν. 2238/1994 (ΦΕΚ 151 Α). 

4. Το γεγονός ότι η ΙΘ' ΔΟΥ Αθηνών θα παραμείνει κλει¬ 
στή στις 21,22 και 23.2.2001, λόγω των αναγκαίων εργα¬ 
σιών μεταστέγασης. 

5. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε μέχρι 27.2.2001 τις προθεσμίες υποβο¬ 
λής δηλώσεων και καταβολής φόρων, τελών και εισφο¬ 
ρών που κανονικά έληγαν στις 21,22 και 23.2.2001, για τη 
ΙΘ ΔΟΥ Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. 1026789/194/0015 ΠΟΑ: 1061 ( 4 ) 

Εκδιδόμενα φορολογικά στοιχεία για τις αμοιβές προσώ¬ 
πων, που διαμεσολαβούν στην πώληση μεριδίων αμοι¬ 
βαίων κεφαλαίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γη’ της περίπτωσης 
γ’ και της περίπτωσης στ’του άρθρου 38του Κ.Β.Σ. (Π.Δ. 
186/92-ΦΕΚ 84 τ.Α’). 

2. Τις διατάξεις της περίπτ. κγ’ της παρ. 1 του άρθρου 
22 του Ν. 2859/2000 (άρθρο 18 του Ν. 1642/86), καθώς και 
την εγκύκλιο 1046673/2280/679/ΠΟΛ. 1102/20.5.92 της 
Δ/νσης Φ.Π.Α. 

3. Την 1124974/916/ΠΟΛ.1319/30.9.93 (ΦΕΚ 872 τ.Β') 
απόφασή μας. 

4. Την 1039386/441/Α0006/21.4.2000 (ΦΕΚ571 τ.Β') κοι¬ 
νή απόφαση του Πρωθυπουργού και του Υπουργού Οικο¬ 
νομικών, για ανάθεση αρμοδιοτήτων Υπουργού Οικονομι¬ 
κών στους Υφυπουργούς. 

5. Το γεγονός ότι, τόσο οι επιχειρήσεις διαχείρισης 
αμοιβαίων κεφαλαίων όσο και οι επιχειρήσεις λήψης και 
διαβίβασης εντολών, για την προώθηση των πωλήσεων 
μεριδίων αμοιβαίων κεφαλαίων, καταβάλλουν αμοιβές σε 
πρόσωπα που διαμεσολαβούν στην πώληση αυτή και ότι 
οι συνθήκες συνεργασίας των προσώπων αυτών με τις 
επιχειρήσεις λήψης και διαβίβασης εντολών (ΑΕΛΔΕ), δε 
διαφέρουν από αυτές των επιχειρήσεων διαχείρισης 
αμοιβαίων κεφαλαίων (Α. Ε.Δ.Α. Κ.), για τους οποίους τα 


θέματα έκδοσης φορολογικών στοιχείων ρυθμίστηκαν 
κατ’ ειδικό τρόπο με την παραπάνω Α.Υ.Ο. 
1124974/ΠΟΛ. 1319/30.9.93, σε συνδυασμό με το γεγο¬ 
νός ότι οι αμοιβές αυτές απαλλάσσονται από το Φ.Π.Α. 

6. Ότι από τις διατάξεις της απόφασης αυτής, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Εγκρίνουμε την έκδοση θεωρημένων εκκαθαρίσεων 
από τις επιχειρήσεις διαχείρισης αμοιβαίων κεφαλαίων, 
τις επιχειρήσεις λήψης και διαβίβασης εντολών ή άλλα 
πρόσωπα, για τις αμοιβές που καταβάλλουν σε τρίτους, 
που διαμεσολαβούν στην πώληση μεριδίων αμοιβαίων κε¬ 
φαλαίων, εφόσον οι αμοιβές αυτές εμπίπτουν στις απαλ¬ 
λακτικές διατάξεις του Φ.Π.Α., (άρθρο 22 παρ. 1 περιπτ. 
κγ’του Ν. 2859/2000). 

Οι εκκαθαρίσεις αυτές εκδίδονται το αργότερο εντός 
του μηνός Φεβρουάριου, για τις αμοιβές που αναλογούν 
στα προαναφερόμενα πρόσωπα, για τις συγκεκριμένες 
υπηρεσίες που παρασχέθηκαν από τα πρόσωπα αυτά, κα¬ 
τά το προηγούμενο ημερολογιακό έτος. 

Όσον αφορά το περιεχόμενο και τον τρόπο έκδοσης 
των πιο πάνω εκκαθαρίσεων, ισχύουν αναλόγως οι διατά- 
ξειςτου Κ.Β.Σ. (Π.Δ. 186/1992). 

2. Οι συναλλασσόμενοι που αναφέρονται στις πιο πάνω 
περιπτώσεις, υποχρεούνται να υποβάλλουν συγκεντρω¬ 
τικές καταστάσεις, κατά τα αναφερόμενα στις διατάξεις 
του άρθρου 20του Κ.Β.Σ. (Π.Δ. 186/92). Ειδικότερα, εκεί¬ 
νοι που εκδίδουντις εκκαθαρίσεις «προμηθευτών», γιατις 
προμήθειες που καταβάλλουν, και εκείνοι που λαμβάνουν 
αυτές «πελατών», για τις αποδιδόμενες σε αυτούς προ¬ 
μήθειες, εφόσον έχουν την ιδιότητα του επιτηδευματία. 

3. Στις πιο πάνω περιπτώσεις παρέλκει η έκδοση τιμο¬ 
λογίων από τους δικαιούχους των προμηθειών. Η εμφάνι¬ 
ση των αμοιβών αυτών στα τηρούμενα βιβλία τους, γίνε¬ 
ται με βάση τις λαμβανόμενες εκκαθαρίσεις. 

4. Οι διατάξεις της 1124974/916/ΠΟΛ. 1319/30.9.-93 
απόφασής μας, παύουν να ισχύουν από τη δημοσίευση 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/10760/0022 (5) 

Έγκριση απασχόλησης προς συμπλήρωση του κανονι¬ 
κού ωραρίου, υπαλλήλων του Ταμείου Παρακαταθη¬ 
κών και Δανείων (Τ.Π. & Δ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκε με το άρθρο 15 του Ν. 2592/98. 

2. Το αριθμ. 5062/15.2.2001 έγγραφο του Τ.Π. & Δ., με 
το οποίο ζητείται η έγκριση νυκτερινής εργασίας εργασί¬ 
μων ημερών και εργασίας Κυριακών εξαιρέσιμων προς 
συμπλήρωση της εβδομαδιαίας εργασίας για 20 υπαλλή¬ 
λους του Ταμείου το Α’ εξάμηνο 2001 για τους λόγους 
που αναφέρονται σε αυτό. 

3. Το γεγονός ότι από την απόφαση αυτή προκαλείται 

δαπάνη ύψους τεσσάρων εκατομμυρίων εξακοσίων χιλιά¬ 
δων (4.600.000) δρχ. περίπου σε βάρος του προϋπολογι¬ 
σμού του Τ.Π. και Δ. όπου υπάρχει εγγεγραμμένη πίστω¬ 
ση στον Κ.Α. 0263 σύμφωνα με τα οριζόμενα στις διατά¬ 
ξεις του άρθρου 29Ατου Ν. 1558/85 το οποίο προστέθηκε 
στο νόμο αυτό με το άρθρο 27 του Ν. 2081/92. 

4. Την αριθμ. 1107147/1239/0006 Α /4.10.96 (ΦΕΚ 922/ 
Β/96) απόφαση του Πρωθυπουργού και Υπουργού Οικο¬ 
νομικών «Ανάθεση αρμοδιοτήτων στους Υφυπουργούς 
Οικονομικών», 

5. Την αριθμ. 2/74260/0004/15.10.99 (ΦΕΚ 1925/Β/ 
25.10.99) ΚΥΑ «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 Ν. 1943.91», αποφασίζου¬ 
με: 

1. Εγκρίνουμε την, προς συμπλήρωση του κανονικού 
υποχρεωτικού ωραρίου απασχόληση για δέκα εννιά (19) 
υπαλλήλους (φύλακες και προσωπικό ασφαλείας) του 
Τ.Π. & Δ. για το χρονικό διάστημα από 23.1.2001 έως 
30.6.2001 ως εξής: 

α) Νυκτερινή εργασία εργασίμων ημερών, και μέχρι 25 
(είκοσι πέντε) ώρες το μήνα για τον καθένα. 

β) Νυκτερινή και ημερήσια εργασία Κυριακών και εξαι¬ 
ρέσιμων ημερών, μέχρι (είκοσι πέντε) 25 ώρες το μήνα για 
τον καθένα. 

2. Ο χρόνος της παροχής της κατά τα ανωτέρω εργα¬ 
σίας και οι υπάλληλοι που θα εργασθούν θα ορισθούν με 
απόφαση του προϊσταμένου της εν λόγω υπηρεσίας. 

3. Η πραγματοποίηση της εν λόγω εργασίας θα βεβαιώ¬ 
νεται από τον προϊστάμενο της κάθε υπηρεσίας. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2001 

Ο Γενικός Γραμματέας 

I. ΚΟΥΣΟΥΛΑΚΟΣ 

-Φ- 

Αριθ. 2/12731/0022 (6 ) 

Καθιέρωση υπερωριακής εργασίας για οκτώ (8) υπαλλή¬ 
λους με σχέση εργασίας Ι.Δ. αορίστου χρόνου του 
Εθνικού Τυπογραφείου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ57/Α/18.3.98). 

2. Τις διατάξεις του άρθρου 29Α του Ν. 1558/85 που 
προστέθηκαν με το άρθρο 27 του Ν. 2081/92 και αντικα- 
ταστάθηκανμετηνπαρ. 2ατου άρθρου 1 του Ν. 2469/97. 

3. Το Π.Δ. 188/96 «Οργανισμός Εθνικού Τυπογραφεί¬ 
ου». 

4. Την ανάγκη να προσφέρουν τις υπηρεσίες τους και 
πέραν από τις ώρες υποχρεωτικής εργασίας τους, οκτώ 
(8) υπάλληλοι με σχέση εργασίας Ιδιωτικού Δικαίου αο¬ 


ρίστου χρόνου για την κάλυψη των υπηρεσιακών ανα¬ 
γκών. 

5. Την αριθ. 513/15.2.2001 έγκριση υπερωριακής εργα¬ 
σίας της Επιθεώρησης Εργασίας για οκτώ (8) υπαλλή¬ 
λους με σχέση εργασίας Ιδιωτικού Δικαίου αορίστου χρό¬ 
νου του Εθνικού Τυπογραφείου. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού ύψους τριών εκατομμυρίων (3.000.000) δραχ¬ 
μών και συγκεκριμένα στον Κ.Α.Ε. 0521 του Φ.07.170 του 
Εθνικού Τυπογραφείου για την οποία υπάρχει πίστωση. 

7. Την αριθ. 1107147/1239/0006Ύ4.10.1996 ΚΥΑ για ανά¬ 
θεση αρμοδιοτήτων στους Υφυπουργούς Οικονομικών. 

8. Την αριθ.2/80345/0004 απόφαση μεταβίβασης εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/91 στους Γεν.Γραμματείς του Υπουργείου (ΦΕΚ 
2040 Β'/19.11.1999), αποφασίζουμε: 

Εγκρίνουμε από 27.1.2001 έως 31.12.2001 την υπερω- 
ριακή απασχόληση με την προβλεπόμενη από το νόμο 
αμοιβή του προσωπικού που αναφέρεται στην παράγρα¬ 
φο 4 του σκεπτικού για τους αναφερομένους σ’ αυτήν λό¬ 
γους, ως ακολούθως: 

Οκτώ (8) υπάλληλοι με σχέση εργασίας Ιδιωτικού Δικαί¬ 
ου αορίστου χρόνου διαφόρων ειδικοτήτων του Εθνικού 
Τ υπογραφείου να εργάζονται υπερωριακώς μέχρι εκατόν 
είκοσι (120) ώρες ο καθένας κατά το έτος 2001. 

Η απόφαση αυτή που ισχύει από 27.1.2001 να δημοσι- 
ευθεί στην Εφημερίδα της Κυβερνήσεως. 

Αθήνα, 27 Φεβρουάριου 2001 

ΟΙ Γ ενικοί Γ ραμματείς 
Δημόσιας Διοίκησης 

Υπ. Εσωτερικών, Δημόσιας Δημοσιονομικής Πολιτικής 

Διοίκησης και Αποκέντρωσης Υπ. Οικονομικών 
ΣΤΑΥΡΟΣ ΚΑΜΠΕΛΗΣ ΙΩΑΝ. ΚΟΥΣΟΥΛΑΚΟΣ 

-Φ- 

Αριθ. 1025022/255/Α0006 (7) 

Τροποποίηση και συμπλήρωση της 1082132/1097/ 
Α0006/21.9.2000 απόφασης του Υπουργού Οικονομι- 
κώνπερί σύστασης και συγκρότησης Ειδικής Επιτροπής 
στο Υπουργείο Οικονομικών, για τη μελέτη και σύνταξη 
σχεδίου νόμου του Κώδικα Εθνικών Κληροδοτημάτων 
(παρ. 14του άρθρου 27του Ν. 2166/93-ΦΕΚ 137Α). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19του Π .Δ. 1599/86 «Σχέσεις Κράτους - Πο¬ 
λίτη καθιέρωση νέου τύπου δελτίου ταυτότητας και άλλες 
διατάξεις» (ΦΕΚ 75Α), όπως τροποποιήθηκε και κωδικοποιή- 
θηκεμετιςδιατάξειςτουΝ. 2690/99 «Κύρωση του ΚώδικαΔι- 
οικητικής Διαδικασίας και άλλες διατάξεις» (ΦΕΚ 45Α). 

β) Των άρθρων 89 και 128 του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128Α), όπως τροπο¬ 
ποιήθηκε και ισχύει. 

γ) Της παρ. 14 του άρθρου 27 του Ν. 2166/1993 (ΦΕΚ 

137Α), «Κίνητρα ανάπτυξης επιχειρήσεως, διαρρυθμίσεις 
στην έμμεση και άμεση φορολογία και άλλες διατάξεις». 

δ) Του άρθρου 34 του Ν. 1914/90 (ΦΕΚ 176Α) «εκσυγ¬ 
χρονισμός και ανάπτυξη του Δημοσίου Τομέα και της κε¬ 
φαλαιαγοράς, φορολογικές ρυθμίσεις και άλλες διατά¬ 
ξεις» σε συνδυασμό με τις διατάξειςτου άρθρου 13του Ν. 
2346/95 (ΦΕΚ211 Α'). 

ε) Του άρθρου 19του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40Α) όπως ισχύουν. 

2. Την αριθμ. 1082132/1097/Α0006/21.9.2000 (ΦΕΚ 
1230 Β’) απόφαση του Υπουργού Οικονομικών περί σύ¬ 
στασης και συγκρότησης Ειδικής Επιτροπής στο Υπουρ¬ 
γείο Οικονομικών, για τη μελέτη και σύνταξη σχεδίου νό¬ 
μου του Κώδικα Εθνικών Κληροδοτημάτων (παρ. 14 του 
άρθρου 27του Ν. 2166 - ΦΕΚ 137Α'). 

3. Το από 27.2.2001 Σημείωμα της Δ/νσης Εθνικών Κλη¬ 
ροδοτημάτων, με το οποίο ζητείται η αύξηση των μελών 
της Επιτροπής αυτής. 

4. Το γεγονός ότι από τις διατάξεις της απόφασης αυ¬ 
τής, προκαλείται δαπάνη, σε βάρος του κρατικού προϋ¬ 
πολογισμού, για την αποζημίωση των μελώντου Γ ραμμα- 
τέα και του βοηθού Γραμματέα, της Επιτροπής, η οποία 
θα καλυφθεί από τον προϋπολογισμό εξόδων του Υπουρ¬ 
γείου Οικονομικών, και θα καθορισθεί με άλλη απόφασή 
μας. 

5. Την αριθμ. 1042108/473/Α0006/5.5.2000 απόφαση 
του Υπουργού Οικονομικών (ΦΕΚ 595 Β'), με την οποία με¬ 
ταβιβάσθηκε η εξουσία, στο Γ ενικό Γ ραμματέα, στους Γ ε¬ 
νικούς Δ/ντές κ.λ.π., να υπογράφουν «Με Εντολή Υπουρ¬ 
γού», αποφασίζουμε: 

Α. Τροποποιούμε και συμπληρώνουμε την αριθμ. 
1082132/1097/Α0006/21.9.2000 (ΦΕΚ 1230Β’), περί σύ¬ 
στασης και συγκρότησης Ειδικής Επιτροπής στο 
Υπουργείο Οικονομικών, για τη μελέτη και σύνταξη σχε¬ 
δίου νόμου του Κώδικα Εθνικών Κληροδοτημάτων (παρ. 
14 του άρθρου 27 του Ν. 2166/93 - ΦΕΚ 137Α) και ειδι¬ 
κότερα: 

1. Αυξάνουμε τα μέλη της παραπάνω Ειδικής Επιτρο¬ 
πής από 5, σε 6, ορίζοντας στη συγκρότηση αυτής, έναν 
(1) Πάρεδρο του Ελεγκτικού Συνεδρίου, ως νέο μέλος με 
α/α 3, αναριθμουμένωντων λοιπών μελών σε 4,5, και 6. 

2. Αντικαθιστούμε την παραγρ. Β’ της παραπάνω από¬ 
φασης, ως εξής: 

«Β. Τη Γραμματειακή Υποστήριξη της Ειδικής Επιτρο¬ 
πής θα εκτελούν δύο (2) υπάλληλοι της Δ/νσης Εθνικών 
Κληροδοτημάτων του Υπουργείου Οικονομικών». 

Β. Κατά τα λοιπά ισχύει η αριθμ. 1082132/1097/ 
Α0006/21.9.2000 (ΦΕΚ 1230Β’), απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2001 

Με εντολή Υπουργού 
Ο Γενικός Διευθυντής 
ΝΙΚΟΛΑΟΣ ΣΤΑΥΡΙΑΝΑΚΗΣ 


Αριθ. Δ17α/163/4/Π.Ε/ΦΝ393 (8) 

Τροποποίηση του κανονισμού ανάθεσης και εκπόνησης 
μελετών και ανάθεσης και εκτέλεσης έργων της Εται¬ 
ρείας με την επωνυμία «ΕΓΝΑΤΙΑ ΟΔΟΣ Α.Ε.». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παραγράφων 6 και 8 του άρθρου 5 
του Ν. 2229/94 (Α' 138), όπως η τελευταία διάταξη ισχύει 
μετά την παρ. 1 του άρθρου 7 του Ν. 2576/98 (Α'25). 

2. Την κοινή απόφαση αρ. Δ17α/02/69/Φ.Ν 380/10.11.94 
των Υπουργών Εθνικής Οικονομίας, Οικονομικών και Ανα¬ 
πληρωτή Υπουργού Περιβάλλοντος, Χωροταξίας και Δη¬ 
μοσίων Έργων (Β'846 και 886). 

3. Τις διατάξειςτου άρθρου 29 Ατού Ν. 1558/85 (ΑΊ37) 
το οποίο προστέθηκε με το άρθρο 27 του Ν. 2081/92 (Α' 
154) και συμπληρώθηκε με το άρθρο 1 παρ. 2α του Ν. 
2469/97 (Α' 38) και το γεγονός ότι δεν προκαλείται δαπά¬ 
νη σε βάρος του κρατικού προϋπολογισμού από τις δια¬ 
τάξεις της παρούσας. 

4. Την αρ. Δ17α/10/59/ΦΝ. 393/10.7.96 (Β' 611) απόφα¬ 

σή μας, με την οποία εγκρίθηκε ο Κανονισμός ανάθεσης 
και εκπόνησης μελετών και εκτέλεσης έργων της Εται¬ 
ρίας με την επωνυμία «ΕΓΝΑΤΙΑ ΟΔΟΣ Α.Ε.», καθώς και 
τις αρ. Δ17α/08/20/ΦΝ 393/23.2.98 (Β' 223), Δ17α/53/ 
1/ΦΝ 393/18.5.98 (Β' 522) και Δ17α/05/14/ΦΝ 

393/1.3.2000 (Β' 311) αποφάσεις μας με τις οποίες τρο¬ 
ποποιήθηκε ο παραπάνω εγκριθείς Κανονισμός. 

5. Το έγγραφο αρ. Α05652/9.10.2000 της Εταιρείας 
«ΕΓΝΑΤΙΑ ΟΔΟΣ Α.Ε.», με το οποίο υποβλήθηκε σχέδιο 
τροποποίησης του «Κανονισμού Έργων και Μελετών» της 
εν λόγω Εταιρείας, αποφασίζουμε: 

Τροποποιούμε τον Κανονισμό ανάθεσης και εκπόνησης 
μελετών και εκτέλεσης έργων της Εταιρείας με την επωνυ¬ 
μία «ΕΓΝΑΤΙΑ ΟΔΟΣ Α.Ε.», όπως αυτός εγκρίθηκε με την 
αρ. Δ17α/10/59/ΦΝ. 393/10.7.96 (Β' 611) απόφασή μας και 
τροποποιήθηκε με τις αρ. Δ17α/08/20/ΦΝ 393/23.2 98 (Β' 
223), Δ17α/53/1/ΦΝ 393/18-5-98 (Β' 522) καιΔΙ 7α/05/14/ΦΝ 
393/1.3.2000 (Β' 311) αποφάσεις μας, ως εξής: 

Άρθρο μόνο 

1. Μετά το άρθρο 4 του υφισταμένου Κανονισμού προ¬ 
στίθεται άρθρο 5 ως εξής: 

«Άρθρο 5 

Επίσπευση εργασιών 

Σε εξαιρετικές περιπτώσεις, ο εργοδότης μπορεί να 
αποφασίζει αιτιολογημένα την επίσπευση ορισμένων ή 
του συνόλου των εργασιών του έργου. Ο ανάδοχος είναι 
υποχρεωμένος να οργανώσει έτσι το εργοτάξιό του, ώστε 
να ανταποκριθεί στις σχετικές απαιτήσεις της εντελλομέ- 
νης επισπεύσεως. Σχετικά με το προκύπτον από την επί¬ 
σπευση αυξημένο κόστος, αυτό καταβάλλεται, συντασ- 
σομένων νέων τιμών μονάδος εργασιών (Π.Κ.Τ.Ν.Μ.Ε.) 
και Ανακεφαλαιωτικού Πίνακα σύμφωνα με τις διατάξεις 
του άρθρου 43 του Π.Δ. 609/85. Σε περίπτωση διαφωνίας 
του αναδόχου ως προς τις καθορισθείσες νέες τιμές, αυ¬ 
τός είναι υποχρεωμένος να εκτελέσει άμεσα τις αναγκαί¬ 
ες για την επίσπευση εργασίες, επιδιώκοντας την επίλυση 

της σχετικής διαφωνίας του κατά τα νόμιμα. Στη ρύθμιση 
αυτή υπάγονται και συμβάσεις έργων της Εταιρείας που 
καταρτίσθηκαν μετά την 1η Ιουλίου 1998 και υπό την προ¬ 
ϋπόθεση αφενός μεν ότι οι σχετικές εντολές επίσπευσης 
είναι μεταγενέστερες της ισχύος του παρόντος άρθρου 
και αφετέρου ότι συναινεί ο ανάδοχος». 

2. Τα υφιστάμενα άρθρα 5 («έκπτωση αναδόχου») και 6 
(«απόσβεση δικαιωμάτων αναδόχου») του Κανονισμού 
αριθμούνται σε 6 και 7 αντιστοίχως. 

3. Μετά το ως άνω άρθρο 7 («απόσβεση δικαιωμάτων 
αναδόχου»), προστίθεται άρθρο 8 ως εξής: 

«Αρθρο 8 

Συμβιβαστική επίλυση διαφορών από συμβάσεις έργων 

1. Επιφυλασσομένης της ισχύος των διατάξεων των άρ¬ 
θρων 12 του Ν. 1418/84, 9 του παρόντος Κανονισμού και 
293/Κ.Πολ.Δ., ο ανάδοχος μπορεί εναλλακτικώς αντί της 
άσκησης αιτήσεως θεραπείας, να υποβάλει αίτηση συμ¬ 
βιβαστικής κατά τα άρθρα 871 και 872 του Αστικού Κώδι¬ 
κα, επιλύσεως των διαφορών του. Αποκλείεται παράλλη¬ 
λη άσκηση αιτήσεως θεραπείας και αιτήσεως συμβιβα¬ 
σμού. 

2. Η αίτηση της προηγουμένης παραγράφου ασκείται 
μέσα σε ανατρεπτική προθεσμία τριών μηνών απάτην κοι¬ 
νοποίηση της επί της ασκηθείσης ενστάσεως εκδοθείσης 
αποφάσεως ή από την άπρακτη πάροδο της δίμηνης προ¬ 
θεσμίας του άρθρου 12παρ. 3τουΝ. 1418/1984 για την 
έκδοσή της. Η έκδοση ή κοινοποίηση απόφασης επί της 
ενστάσεως μετά την πάροδο της δίμηνης προθεσμίας, 
δεν μεταθέτει την έναρξη της ανωτέρω προθεσμίας για τη 
υποβολή της αίτησης συμβιβαστικής επίλυσης της δια¬ 
φοράς. Όμοια αίτηση μπορεί να υποβληθεί επίσης όταν η 
διαφορά προήλθε για πρώτη φορά από αποφάσεις ή πρά¬ 
ξεις της προϊσταμένης αρχής ή του κυρίου του έργου και 
ως εκ τούτου δεν απαιτήθηκε η προηγουμένη άσκηση εν¬ 
στάσεως. Στην περίπτωση αυτή η τρίμηνη ανατρεπτική 
προθεσμία υποβολής της αίτησης αρχίζει από την κοινο¬ 
ποίηση της απόφασης ή πράξης στον ανάδοχο. Η διαδι¬ 
κασία του συμβιβασμού πρέπει να ολοκληρώνεται εντός 
τριμήνου χρονικού διαστήματος από την υποβολή της 
σχετικής αίτησης. Αν η αίτηση συμβιβασμού δεν γίνει 
αποδεκτή με εμπρόθεσμη απόφαση ή μέσα στην παρα¬ 
πάνω προθεσμία δεν εκδοθεί σχετική απόφαση, ο ανάδο¬ 
χος δικαιούται να προσφύγει στο αρμόδιο δικαστήριο, 
σύμφωνα με τις διατάξεις του άρθρου 13 του Ν. 1418/ 
1984, χωρίς την προηγούμενη άσκηση αιτήσεως θερα¬ 
πείας. 

3. Η αίτηση συμβιβασμού δεν μπορεί να έχει ως αντικεί¬ 
μενο διαφορές που αφορούν σε ακαταλληλότητα υλικών, 
ελαττώματα, παράλειψη συντήρησης (άρθρο 46του Π.Δ. 
609/1985), έκπτωση (άρθρο 47 του Π.Δ. 609/1985) και 
διακοπή εργασιών ή διάλυση της σύμβασης (άρθρο 48 
του Π.Δ. 609/1985). 

4. Επί της αιτήσεως συμβιβασμού αποφαίνεται το Διοι¬ 
κητικό Συμβούλιο της Εταιρείας ύστερα από γνώμη Επι¬ 
τροπής που συγκροτείται από το Γενικό Διευθυντή και 
στην οποία συμμετέχουν εξωτερικοί εμπειρογνώμονες 
κύρους. 

5. Εκκρεμείς διαφορές αναδοχών έργων που προέκυ- 
ψαν για πρώτη φορά από πράξεις ή παραλείψεις οργάνων 


της Εταιρείας, υπάγονται στις ρυθμίσεις των παραπάνω 
παραγράφων, υπό την προϋπόθεση ότι οι σχετικές προ¬ 
σφυγές δεν εκδικάσθηκαν ενώπιον των αρμοδίων δικα¬ 
στηρίων και ότι οι σχετικές αιτήσεις προς συμβιβαστική 
επίλυση, θα υποβληθούν από τον Πρόεδρο του Διοικητι¬ 
κού Συμβουλίου της Εταιρείας εντός τριών (3) μηνών από 
τη θέση σε ισχύ του παρόντος άρθρου». 

4. Τα υφιστάμενα άρθρα 7 («επίλυση των διαφορών»), 8 
(«αποφαινόμενα όργανα») και 9 («έγκριση παρεκκλίσε¬ 
ων») αριθμούνται ως 9,10 και 11 αντιστοίχως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2001 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-♦- 

Αριθ.Φ 28/417 (9) 

Αύξηση των συντάξεων των συνταξιούχων του Ταμείου 
Ασφάλισης Προσωπικού της Ασφαλιστικής Εταιρείας 
«Η ΕΘΝΙΚΗ», για το έτος 2001. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (165Α). 

2. Τις διατάξεις των άρθρων 23 και 27 του Ν. 1558/1985 
(137 Α),του άρθρου 5 του Π.Δ. 437/1985 (157 Α) και του 
Π.Δ. 372/1995 (201 Α). 

3. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 (154 Α) και 
αντικαταστάθηκε με το άρθρο 1 του Ν. 2469/1997 (38Α). 

4. Την 80027/4.5.2000 (ΦΕΚ 610 Β) απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

5. Το αριθ. 2372/28/24.1.2001 έγγραφο του Υπουργείου 
Εθνικής Οικονομίας. 

6. Την γνώμη του Διοικητικού Συμβουλίου του Ταμείου 
Ασφάλισης Προσωπικού Ασφαλιστικής Εταιρείας «Η 
ΕΘΝΙΚΗ», που διατυπώθηκε κατά την 4044/20.2.2001 συ¬ 
νεδρίασή του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του κλάδου σύνταξης του Ταμείου Ασφάλισης Προσωπι¬ 
κού της Ασφαλιστικής Εταιρίας «Η ΕΘΝΙΚΗ» (ΝΠΔΔ), 
ύψους ογδόντα πέντε εκατομμυρίων (85.000.000) δρχ. 
περίπου, για το τρέχον οικονομικό έτος. 

Η δαπάνη αυτή θα καλυφθεί από τις πιο τώσεις που 
έχουν εγγράφει στους Κ.Α.Ε. 0611 μέχρι 0618 και 0636- 
0637 του προϋπολογισμού του κλάδου σύνταξης του Τα¬ 
μείου, οι οποίες ανέρχονται στο ποσό των δύο δισεκα¬ 
τομμυρίων πεντακοσίων ογδόντα οκτώ εκατομμυρίων 
(2.588.000.000) δρχ, αποφασίζουμε: 

1. Οι συντάξεις των συνταξιούχων του Ταμείου Ασφάλι¬ 
σης Προσωπικού της Ασφαλιστικής Εταιρίας «Η ΕΘΝΙ¬ 
ΚΗ», αυξάνονται από 1.1.2001 ως εξής: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


5517 


Για το τμήμα σύνταξης μέχρι 120.000 δρχ. κατά ποσο¬ 
στό 5,5% 

Για το τμήμα σύνταξης από 120.001 -200.000 δρχ. κατά 
ποσοστό 2,75% 

Πάτο τμήμα σύνταξης από 200.001-300.000 δρχ. κατά 
ποσοστό 1,4% 

Γ ια το τμήμα σύνταξης από 300.001 δρχ. και πάνω δεν 
χορηγείται καμία αύξηση. 

2. Ο υπολογισμός των παραπάνω ποσοστών θα γίνει 
στα ποσά των συντάξεων όπως αυτά είχαν διαμορφωθεί 
την 31.12.2000. 


Η αύξηση αυτή θα χορηγηθεί σε όσους ήταν συνταξι¬ 
ούχοι την 31.12.2000 καθώς και σε εκείνους που η έναρ¬ 
ξη συνταξιοδότησής τους εμπίπτει στο μέχρι την 
31.12.2000 χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2001 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
Θ-ΓΏ3ΙΙ: \Λ/θβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























